**ROOSNA-ALLIKU PÕHIKOOLI ÕPILASTE VEO**

**TEENINDAMISE LEPING**

*/kuupäev vastavalt digitaalallkirjastamise kuupäevale/*

**……**, registrikood …., asukoht (edaspidi *vedaja*), keda esindab põhikirja alusel juhatuse liige ….

ja

**Paide linn, Paide Linnavalitsuse**, registrikood 77000246, kaudu, asukoht Keskväljak 14, Paide linn (edaspidi *tellija*), keda esindab põhimääruse alusel linnapea Kulno Klein, keda eraldi nimetatakse *pool* ja koos *pooled* sõlmisid käesoleva lepingu Paide Linnavalitsuse õpilasliini Anna-Ardu teenindamise kohta (edaspidi *leping*) alljärgnevas.

1. **Lepingu ese ja objekt**
   1. Lepinguga tellija tellib ja vedaja kohustub teostama hanke “**Roosna-Alliku Põhikooli õpilaste veo teenus 2023/2024 õppeaastal**“ alusdokumentides (edaspidi nimetatud *hankedokumendid*) ette nähtud sõitjate veo teenuseid **ajavahemikul 01.09.2023 kuni 19.06.2024** vastavalt hankedokumentides esitatud tingimustele ja vedaja pakkumusele ning lepinguga kokkulepitud tingimustel ja korras (edaspidi nimetatud *töö*).
   2. Tööna käsitletakse kõiki, sh lepingus nimetamata töid ja toiminguid, mis on vajalikud lepingu punktis 1.1. ettenähtud töö tegemiseks.
2. **Poolte õigused ja kohustused**
   1. Vedaja on kohustatud tagama Eesti Vabariigis kehtivates õigusaktides, sh liiklusseaduses ja ühistranspordiseaduses ning nende alusel antud õigusaktides sätestatud asjakohaste sõitjate veo nõuete täitmise ning tegema töö vastavalt järgmistele tingimustele:
      1. hankedokumentide lisas 1 „tehniline kirjeldus“ esitatu; hankedokumendid on lepingu lisaks nr 1;
      2. vedaja poolt tellijale esitatud pakkumus; pakkumus on lepingu lisaks nr 2;
      3. Roosna-Alliku Põhikooli indikatiive sõiduplaan – lisaks nr 3;
      4. lepingus sätestatud nõuded.
   2. Vedude kvaliteedile esitatavad miinimumnõuded:
   3. töö teostamisel kasutatav sõiduk (k.a. asendussõiduk) (edaspidi nimetatud *sõiduk*) peab olema tehniliselt korras ja varustatud:
   4. töökorras sõitjate salongi kütteseadmetega (radiaatoritega) ja valgustusega;

2.4.1. vedaja nimetuse ja telefoninumbriga bussi sõitjate salongis (paigaldatuna juhikabiini tagaseinal) ning vedaja nimetusega bussi välisküljel;

2.4.2. teabega bussi sisenemise ja väljumise kohta;

2.4.3. vähemalt ühe prügikastiga teenindusukse juures.

2.5. Sõidukile paigaldatud reklaam ei tohi katta akna pinda rohkem kui 15% ulatuses ega segada aknast väljavaadet või busside täituvuse määramist. Üle 15% akna pinna võtmisel vedaja on kohustatud reklaami kooskõlastama tellijaga.

2.5.1. Sõiduk peab olema korrektse välimusega (roosteplekkideta, märgatavate värviparandusteta kerel, korras istmetega jne).

2.5.2. Sõiduk peab vastama tehno- ja turvanõuetele reisijate ohutuse tagamisel ja olema liinile sõites nii seest kui väljast puhas.

2.5.3. Pimedal ajal peab sõitjate salongis olema võimalik sisse lülitada vähemalt 50% ettenähtud valgustusest.

2.5.4. Sõiduki juht peab käituma korrektselt, tema sõidustiil peab olema sujuv ja ohutu.

2.5.5. Sõiduki juht peab täpselt kinni pidama ettenähtud väljumis- ja saabumisaegadest ning kui on ette nähtud, siis ka muudest kellaaegadest; ei tohi väljuda lähtepeatusest ettenähtust varem ega läbida vahepeatust enam kui viis (5) minutit ettenähtust varem, ei tohi saabuda sihtpunkti ega väljuda peatusest enam kui 10 (kümme) minutit ettenähtust hiljem.

2.6. Töö kvaliteeti hindab tellija vastavate kontrollimistega. Tellija ei pea kontrollimistest vedajale ette teatama. Kontrollimise käigus koostatakse akt, millele kirjutavad alla tellija esindaja (või lepingu punktis 5.6. nimetatud kontaktisik) ja vedaja esindaja (bussijuht). Aktis näidatakse ära kontrollitud bussi number ning bussivedude kvaliteedi hindamisel esinenud puudused.

2.7. Sõiduplaanidest ja erivedudest ning tõrgetest teavitamise kord:

2.7.1. Vedaja teeb tööd vastavalt sõiduplaanidele, mis on lepingu lisa 3 „Indikatiive sõiduplaan“;

2.7.2. Erakorralistel juhtudel (avarii koolis vmt) on vedaja kohustatud osutama õpilasveo teenust ka ette teatamiseta. Sellisel juhul tuleb vajalik sõiduk tellija kasutusse anda ühe (1) tunni jooksul tellija eritellimuse kättesaamisest arvates;

2.7.3. Vedaja peab arvestama, et pakutud ühe bussiliini reisi teenindamise hinna juures on tellijal võimalik veoteenuse mahtu, suurendada või vähendada kuni 10% ulatuses hankelepingu algsest maksumusest;

2.7.4. Vedajal on õigus saada lepingu punktis 3.1 ettenähtud tasu lepingu punktis 2.7.3 lubatud kümmet protsenti ületavate sõitmata jäänud kilomeetrite eest, kui veomahu vähenemine ei olnud põhjustatud vedaja süül;

2.7.5. Vedajal on kohustus tagada lepingu täitmiseks vähemalt sama kohtade arvuga asendussõiduk ühe (1) tunni jooksul põhisõidukil tehnilise rikke vmt sõitjatevedu takistava asjaolu ilmnemisest arvates;

2.7.6. Vedajal on kohustus viivitamata teavitada tellijat igast tööga seotud tõrkest, mis võib takistada sõitjate ootuspärast vedu;

2.7.7. Vedajal on õigus teha tellijale ettepanekuid sõiduplaanide ja marsruutide muutmiseks;

2.7.8. Tellijal on õigus sõiduplaani muuta, teatades sellest vedajale kirjalikult ette vähemalt kolm (3) päeva;

2.7.9. Lepingu punktis 2.7.3 märgitud täiendavatest vajadustest teatab tellija vedajale kirjalikult ette vähemalt kaks (2) nädalat.

2.8. Vedajal on õigus saada töö eest kokkulepitud tasu.

2.9. Allhanked on lubatud ainult tellija eelneval kirjalikku taas esitamist võimaldavas vormis antud nõusolekul, mida taotledes esitab vedaja tellijale kirjalikku taas esitamist võimaldavas vormis nii allhankija nime, keda soovitakse kasutada, kui ka andmed taotletava allhanke sisu kohta (liin, periood).

1. **Vedajale makstav tasu**
   1. Tellija maksab alates 01.09.2023 tervikliku veoteenuse eest ühes kalendrikuus **… eurot,** millele lisandub käibemaks. Tasu makstakse arve alusel.
   2. Arve kuulub tasumisele 14 (neljateist) päeva jooksul arve kättesaamisest alates.
   3. Arve esitatakse elektroonselt xml formaadis e-arvete operaatorite kaudu.
   4. Tellija ei tee ettemakseid
   5. Pakkumuse maksumus on vedajale siduv ja lõplik ning sisaldab kõiki vedaja kulutusi, mis tekivad lepingu täitmisega.
2. **Poolte vastutus**
   1. Pooled vastutavad oma lepingust tulenevate kohustuste rikkumise eest.
   2. Vedaja vastutab ja hüvitab tellijale või kolmandatele isikule vedajal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.
   3. Kumbki pool ei tohi lepingust tulenevaid õigusi ja kohustusi üle anda kolmandale isikule ilma teise poole kirjaliku nõusolekuta.
   4. Juhul, kui tellija viivitab vedajale tasu maksmisega üle kokkulepitud tähtaja, on vedajal õigus nõuda viivist summas 0,05% tasumisega viivitatud summast iga tasumisega viivitatud kalendripäeva eest, kuid mitte rohkem, kui 10% tasumisega viivitatud summast.
   5. Tellijal on õigus nõuda vedajalt leppetrahvi. Leppetrahvi eesmärk on tagada poolte huvi lepingu täitmise vastu ning väljamõistetava leppetrahvi suurusega on tagatud ka hüvitis tellija huvide kahjustumise eest. Leppetrahvi tasumine ei asenda kohustuse täitmist. Lisaks leppetrahvile on tellijal õigus nõuda tekitatud kahjude hüvitamist leppetrahvi ületavas osas.
      1. Leppetrahvi nõudmisest tuleb teatada kahe (2) kuu jooksul pärast kohustuse rikkumise avastamist teisele lepingupoolele.
      2. Tellijal on õigus leppetrahv tasaarvestada tellija poolt vedajale tasumisele kuuluvate summadega.
   6. Tellijal on õigus nõuda vedajalt leppetrahvi iga vedaja tõttu ära jäänud või katkenud sõidu eest, kui ettenähtud tingimustel asendussõidukit ei võimaldatud, selle sõidu bussiliini vastava kolmekordse bussiliini reisi hinna ulatuses. Nimetatud sanktsiooni ei rakendata, kui rikkumise on tingitud liiklusõnnetusest, milles ei ole tuvastatud vedaja (sh bussijuhi) süü süüta, teede mittesõidetavus või äärmuslikud loodustingimused ning vedaja teatas sõidu katkemisest või ära jäämisest ja selle põhjusest tellijat viivitamata.
   7. Leppetrahvi on õigus nõuda iga lepingu punktis 2.2 sätestatud kvaliteedinõude rikkumise eest 50 eurot päevas.
   8. Tellijal on õigus nõuda vedajalt leppetrahvi iga lepingu punktis 2.7.6 sätestatud kohustuse rikkumise eest 50 eurot.
   9. Vedaja vastutab:
      1. töö ja sellega kaasnevate kõrval mõjude eest keskkonnale;
      2. tööohutusnõuete ja -eeskirjade täitmise eest lepingu täitmisel.
3. **Lepingu lõppemine, lõpetamine ja muutmine**
   1. Tellijal on õigus leping ennetähtaegselt üles öelda, teatades sellest vedajale kirjalikult vähemalt kaks (2) nädalat ette, kui vedaja on oluliselt rikkunud lepingust tulenevaid kohustusi. Muuhulgas loetakse selliseks rikkumiseks olukorda, kus vedaja on lepingu alusel teenindatavatel õpilasliinidel jätnud ära reise vähemalt neljal korral ja reisi ära jätmine ei tulene lepingu punktis 4.5 loetletud põhjustest.
   2. Vedajal on õigus mõjuval põhjusel leping ennetähtaegselt üles öelda, teatades sellest tellijale kirjalikult vähemalt kolm (3) kuud ette. Mõjuva põhjusega on tegemist, kui kõiki asjaolusid arvestades ja mõlema poole huve kaaludes ei või oodata, et vedaja jätkaks lepingu täitmist kuni lepingu tähtaja lõpuni.
   3. Lepingu muudatused peavad olema vormistatud ja allkirjastatud poolte poolt kirjalikult .
   4. Teated saadetakse teisele poolele kirjalikku taas esitamist võimaldavas vormis, näiteks e-posti teel, või antakse teisele poolele üle allkirja vastu.
   5. Poole nõue teisele poolele, mis esitatakse tulenevalt lepingu rikkumisest, peab olema kirjalikku taas esitamist võimaldavas vormis.
   6. Kontaktisikuteks tellija poolt on hariduse peaspetsialist Enn Lehtpuu, tel 5296515, e-post [enn.lehtpuu@paide.ee](mailto:enn.lehtpuu@paide.ee) ja vedaja poolt …, tel …., e-post ….
4. **Lõppsätted**
   1. Leping jõustub selle allakirjutamisest ning lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või leping on lõpetatud lepingust või seadusest tuleneval alusel. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Pooled kohustuvad rakendama kõiki kohaseid meetmeid, et lahendada poolte vahelised vaidlused läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadustega ettenähtud korras Eesti Vabariigi õigusaktides ja lepingus sätestatud alustel ja korras.
   3. Kui tööde käigus ilmnevad vastuolud lepingu, hankedokumentide ja pakkumuse vahel, on nende aluseks võtmise järjekord järgmine:
      1. leping;
      2. hankedokumendid;
      3. pakkumus.
   4. Lepingu sõlmimise hetkel on lepingu lahutamatuteks dokumentideks:
      1. Hange „Roosna-Alliku Põhikooli õpilaste veo teenus 2023/2024 õppeaastal“ alusdokumendid, Lisa 2 - vedaja esitatud pakkumus ja Lisa 3 - indikatiivne sõiduplaan.
   5. Leping on allkirjastatud digitaalselt ja jõustub viimase digitaalallkirja lisamise hetkest.
5. **Poolte andmed ja allkirjad**

**Vedaja Tellija**

**………. Paide Linnavalitsus**

Registrikood: ………. Registrikood: 77000246

Aadress: …………………………… Aadress: Järva maakond, Paide linn, Paide ………………………………. Keskväljak 14, 72711

(allkirjastatud digitaalselt) (allkirjastatud digitaalselt)

………………. Kulno Klein

juhatuse liige linnapea